**סמינר פתי"ש- מרכזים בוגרים 2015**

|  |
| --- |
| **לו"ז סמינר פתיחת שנה, זהות - מרכזים בוגרים תשע"ו** |
|  |  |  |  |
| **איפה** | ירושלים | ירושלים | ירושלים |
| **זמן** | **מה קורה (זהות בישראל)** | **אחראי** | **מה קורה (זהות בישראל +זהות בתנועה)** | **אחראי** | **מה קורה (זהות אישית)** | **אחראי** |
| 8:00 |   |  | ארוחת בוקר(במקום) | **אביבית** | א.בוקר (במקום) | **אביבית** |
| 8:30 |   |  |
| 9:00 | פגישה בשבט יפו |  | אריאל פיקאר- גלגולה של זהות יהודית והפרדת דת ומדינה בישראל.  | **לירון** | על חינוך וזהות אישית- כיצד הם משתלבים (אילן הייטנר) | **עמית** |
| 9:30 | קפה של בוקר | **שבי** |
| 10:00 | סיור בעג'מי - על קו התפר ביפו | **לירון** |
| 10:30 | הכל פוליטי-האם תנועת הצופים צריכה לנקוט עמדה? | **שבי ועמית** | הפסקה | **מרכזים** |
| 11:00 | עיבוד לשיחה- מהי החשיבות של מציאת זהות בהקשר החינוכי?  | **נדב**  |
| 11:30 |
| 12:00 | הפסקת צהריים  | **שבי** |
| 12:30 | מה מעניין אותי וכיצד אני מביא את זה לתפקיד? סיכום הסמינר. | **ליאת ולירון** |
| 13:00 | ארוחת צהריים (ד"ר שקשוקה) | **שבי** |
| 13:30 |
| 14:00 | א.צהריים | **שבי** |
| 14:30 | הרצאה: סכסוך ישראלי-פלסטיני (צבי יחזקאלי \ אודי סגל) | **נדב** |
| 15:00 | התארגנות ונסיעה לכנסת | **אביבית** |
| 15:30 | כוחן של תנועות נוער בשינוי חברתי- סתיו שפיר | **ליאת** | ישיבת מרכזים | **דניאל** |
| 16:00 | נסיעה לירושלים | **אביבית** |
| 16:30 |
| 17:00 | נסיעה הביתה | **אביבית** |
| 17:30 | הגעה והתאקלמות |  | נסיעה והתארגנות לערב | **אביבית** |
| 18:00 |  |  |
| 18:30 |  |  |
| 19:00 | גילי ויהודה- ערב חברתי  | **דניאל** |  |  |
| 19:30 | עיבוד ליום- מהי מחלוקת? | **ליאת** |  |  |
| 20:00 | מסעדה וירושלים | **אביבית** |  |  |
| 20:30 | ארוחת ערב- אוכל מוכן (במקום) | **שבי** |  |  |
| 21:00 |  |  |
| 21:30 |  |  |
| 22:00 | ערב חברתי | **שנה שנייה ונדב** |  |  |
| 22:30 |  |  |  |  |
| 23:00 |  |  |  |  |

**שאלה מרכזית- מהי מחלוקת?**

**מסר:** מה נבחר להיכנס לנרטיב הלאומי שלנו ומה הושמט?

האם מחלוקת בונה את החברה או הורסת אותה?

מנחה הדיון ירשום על הלוח שלושה משפטים:

1. קונפליקט הוא לא בהכרח שלילי
2. קונפליקט הוא חלק אינטגראלי בהתנהלות דמוקרטית
3. דרכי התמודדות עם קונפליקט (פשרה, כפייה, משולב)

**נחלק את המרכזים לקבוצות, כל קבוצה תקבל מקרה , תקרא עליו ותדון בשאלות שלאחר מכן-**

**שאלות לדיון במליאה:**

1. אילו ערכים ואמונות התנגשו באירוע בו דנתם ?
2. כיצד הסתיימו המחלוקות באירוע/ים אלו ?
3. אילו אמצעים וכלים עומדים לרשותנו כחברה דמוקרטית על מנת להתמודד עם מחלוקות ואי הסכמות ?

**מהי עמדתכם:** באיזו מידה מחלוקות אלו רלוונטיות לימינו ? מה ניתן ללמוד מהן ? מה המחלוקות שקיימות היום? האם יש מחלוקת חזקה יותר?

**נקודות מרכזיות להדגיש בדיון:**

**הסכם השילומים (1951-2)-** לאחר אישור ההסכם ע"י הכנסת, הודיע מנחם בגין, כי למרות התנגדותו העזה להסכם- המאבק הסתיים. מבחינתו ברגע שהכנסת הכריעה באופן דמוקרטי הסתיים המאבק.

**פנוי ימית (1982)-** בפעם הראשונה התרחש פנוי של ישובים יהודים על בסיס העיקרון של שטחים תמורת שלום. נוצר משבר שבמהלכו התושבים והחיילים מצויים בעימות קשה. אירוע שבמהלכו עולה השאלה: מהן גבולות המחאה הלגיטימית?

**מלחמת לבנון (1982)-** תחילת תופעת הסרבנות: פרשת אלי גבע וחטיבת צנחנים צפונית ("החטיבה שלא גויסה"). ברצח אמיל גרינצוויג בהפגנת שלום עכשיו נחצתה הלגיטימיות של המחאה הדמוקרטית.

**רצח רבין (1995)-** שיאו של התהליך בו נחצה באופן בוטה וברור גבול המחאה הלגיטימית בויכוח הציבורי סביב תהליך השלום. החברה הישראלית מורכבת מקבוצות שונות, זהויות נבדלות וקונפליקטים תמידיים המביאים לסיפה מבחנים קשים ומחלוקות ערכיות מפלגות. עם זאת קיימת מעטפת יציבה (גם אם דקה) השומרת על חוזקה: הסכמה על כללי משחק דמוקרטיים, שלטון חוק וציות לו.

# **הסכם השילומים**

ה-7 בינואר 1952, יום חורף קר וסגרירי , היה אחד הימים המרים ביותר שידעה מדינת ישראל. עם בוקר לבשה ירושלים פני עיר במצור . הרחובות הסמוכים

לכנסת נסגרו מבעוד מועד בגדרות תיל ובמחסומי משטרה . 600 שוטרים , חמושים באלות, מגנים , קסדות ורימוני גז מדמעי , הוצבו סביב בניין הכנסת , יחידות צה"ל הועמדו בכוננות גבוה. מעולם לא הופקדה שמירה כבדה יותר על הכנסת בישראל.

אמצעי הזהירות ננקטו לקראת הדיון שאף יהודי לא יכול היה להישאר אדיש כלפיו : הסכם השילומים עם גרמניה, הסכם שנחתם בין מדינת ישראל וגרמניה ובו התחייבה גרמניה לשלם פיצויים למדינת ישראל תמורת הרכוש היהודי שנשדד בידי הנאצים בימי מלחמת העולם השנייה.

הסכם השילומים עורר תגובות קשות בארץ מתנגדי ההסכם, ובראשם מנחם בגין, טענו כי ההסכם מהווה מעין מחילה או כפרה לנאצים על פשעיהם. מנגד טען בן גוריון כי כסף זה נחוץ למדינת ישראל וללא כסף זה לא תוכל מדינת ישראל להתקיים , בן גוריון טען כי צוואתם של קורבנות השואה היא להקים מדינת ישראל חזקה ומשגשגת ובעזרת הכסף שנגזל מהם תוכל ישראל למלא את יעודה ולמנוע משואה נוספת להתקיים. בנאומו בכנסת אמר בן גוריון : **" בל יהיו רוצחי עמנו גם יורשיו ".**

גל מחאה כנגד הסכם השילומים, הכולל הפגנות סוערות, פורץ בארץ. ההפגנות הסוערות מתרחשות, בין השאר, מחוץ לכנסת ולקריה בתל אביב והן מלוות בהתפרצויות אלימות. בירושלים מפיצים אנשי מפלגת חרות מגן דוד צהוב עם כתובת Jude והמילים "זכור את שעשה לך עמלק". מפלגת חרות מציעה לערוך משאל עם בנושא וקוראת לציבור להתנגד פומבית להסכם. ההפגנה שנערכה בירושלים ערב חתימת הסכם השילומים מתחילה בכיכר ציון וממשיכה בצעדה לעבר בניין הכנסת. חרף מחסומי המשטרה וניסיונותיה לבלום את המפגינים באלות ובגז מדמיע משליכים.

המפגינים זרקו אבנים על בניין הכנסת. מנחם בגין, הנושא דברים במהלך ההפגנה, אומר את הדברים הבאים: **"היום אתן את הפקודה – דם!... ולכן אני אומר לאדון בן-גוריון: לא יהיה משא ומתן עם גרמניה, על זה אנחנו כולנו מוכנים למסור את נפשנו. ייהרג ובל יעבור. אין קורבן אשר לא נקריב בכדי לסכל משימה זו..זאת תהיה מלחמה לחיים או למוות..גם אם נגזר עליי למות, וגם אם נגזר עליי לא לראות את בני הקטן בשמחתו. אין נסיגה".**

בסופו של דבר, מאשרת הכנסת את הסכם השילומים עם גרמניה המערבית, וחה"כ בגין, שהורחק מדיוני המליאה לשלושה חודשים, החליט לשים קץ למאבק החוץ-פרלמנטרי האלים. לימים נהפך בגין לסמל של שומר חותם שלטון החוק של הדמוקרטיה הישראלית.

**ענו על השאלות הבאות-**

**א. מדוע תמך בן גוריון בהסכם השילומים עם גרמניה ?**

**ב. מדוע התנגד מנחם בגין להסכם השילומים ?**

**ג. מדוע כוחות צבא ומשטרה נערכו לשמור על הכנסת, מה הייתה הסכנה למדינת ישראל ?**

# **פינוי ימית**

העיר ימית הוקמה באמצע שנות ה-70 ע"י ישראל בצפון מזרח סיני, חצי האי שנכבש ע"י ישראל ממצרים במלחמת ששת-הימים. בבחירות שנערכו במאי 1977 מתרחש ה"מהפך", מפלגת הליכוד מנצחת, ומנחם בגין מתמנה לראש הממשלה.בנובמבר 1977 מבקר נשיא מצרים אנואר סאדאת בישראל. ביקור שסלל את הדרך לחתימת הסכמי קמפ-דיויד ולאחריו חתימה על הסכם השלום עם מצרים על מדשאת הבית הלבן ב-26 במרץ 1979. הכנסת אישרה את ההסכם ברוב מוחלט .הסכם השלום מורה על סיום מצב המלחמה בין ישראל למצרים, קובע את הגבול הקבוע בין שתי המדינות, וכן על כינון יחסי שכנות נורמאליים כמקובל במשפט בינלאומי. בתמורה מתחייבת ישראל לפנות את סיני. הפינוי היה החלק הקשה ביותר בהסכם עבור ישראל: בסיני הוקמו ישובים ישראליים (הגדול שבהם ימית), וכן בסיסי צבא גדולים ושדות נפט. פינוי היישובים היה מסובך יותר הן בשל הנזק

שנגרם לתושבים עצמם, והן בשל דעת הקהל שראתה בכך ניגוד לערכי ההתיישבות הציונית. כוחות צה"ל שכללו אלפי חיילות וחיילים החלו במבצע פינוי מתושבי ימית . מאות מתנחלים התבצרו על הגגות והחיילים שהתקרבו אליהם זכו במטר של קללות, אבנים, בקבוקים ודליי מים. לעיני מצלמות טלוויזיה מכל העולם החליפו החיילים והמתנחלים מהלומות, כאשר כלוב ברזל נישא שוב ושוב אל הגגות ומוריד מתנחלים שהוכנסו אליו בכוח. המראות היו קשים וכואבים.

## ענו על השאלות הבאות-

1. **אילו חלקים בהסכם השלום עוררו מחלוקת בעם ?**
2. **מה הסכנות שבפניהן עמדה מדינת ישראל והחברה הישראלית ?**

# **מלחמת לבנון**

מלחמת לבנון החלה כמבצע שלום הגליל ב-6 ביוני 1982, בפלישה של צה"ל לדרום-לבנון. הרקע לפלישה היה התעצמותם והרחבתם הנמשכת והולכת של בסיסי ארגון לשחרור פלסטין (אש"ף) בדרום-לבנון.

המבצע המקורי היה כניסת כוחות צה"ל לתוך שטח לבנון עד למרחק של 40 ק"מ מגבול ישראל, מתוך מטרה להרחיק את איום המחבלים מיישובי הצפון. למרות היעדים המוצהרים של המבצע התקדם צה"ל מעבר לקו 40 הק"מ לכיוון בירות, בירת לבנון.

הטבח בסברה ושתילה- ב-17 בספטמבר נכנסו כוחות הפלאנגות ( צבא המיעוט הנוצרי בלבנון ) למחנות הפליטים סברה ושתילה ( אזור שהיה בשליטת כוחות הצבא הישראלים ) וטבחו באכזריות מאות פלסטינאים. מראות הטבח במחנה הפליטים מעורר בארץ מחאה ציבורית, שבוע לאחר הטבח נאספו 400 אלף איש בכיכר מלכי ישראל בתל אביב להפגנה הגדולה ביותר שהייתה בישראל, וקראו לצאת מלבנון ולהקים ועדת חקירה.בלחץ דעת הקהל העולמית והסערה בציבור

הישראלי החליטה הממשלה לפנות את כוחות צה"ל מביירות. ב- 28.9 הוקמה ועדת חקירה לבדיקת האחריות לאירועי הדמים בסברה ובשתילה.בעקבות מסקנות הועדה מתפטר אריאל שרון ממשרתו כשר הביטחון.

המלחמה הנמשכת וכמות ההרוגים והפצועים בקרב חיילי צה"ל הביאה להתלהטות המחלוקת הפוליטית בישראל , שאחד משיאיה היה הפגנת "שלום עכשיו" בירושלים, בה נרצח אמיל גרינצווייג, פעיל "שלום עכשיו" ע"י יונה אברושמי.

ישראלים רבים הרגישו כי המלחמה צודקת ונכונה וכי השמאל מחבל במאמץ המלחמתי על-ידי הביקורת שהוא מותח. אחרים הרגישו כי בפעם הראשונה בתולדותיה נלחמת ישראל מלחמה שבה יש לה ברירה אם להלחם או לא (מלחמת "יש ברירה") וכי המלחמה אינה מוצדקת. הם גם טענו שרוב מטרותיה של המלחמה הן מטרות בלתי ניתנות להשגה. וכך, למרות המחלוקת הציבורית, רוב החיילים , סדירים ומילואים (כולל כאלו שהתנגדו למלחמה), שירתו במלחמה זו כמו במלחמות הקודמות, אולם מספר קטן סירב להלחם בלבנון. לראשונה הופיעה תופעת הסרבנות כתופעה חברתית. תופעה זו חלחלה עד לדרגים הגבוהים ביותר בצבא (אל"מ אלי גבע, מח"ט שסירב לפקד על חייליו להמשיך במבצע והודח) . עם תחילת המלחמה הוקמה תנועת הסרבנות "יש גבול", על ידי חיילי מילואים שסירבו לשרת בשטח לבנון. כ-160 מהם אף נשפטו ונענשו.

במאי 2000, שמונה עשרה שנה לאחר תחילת המלחמה , בהוראת ראש הממשלה אהוד ברק , יצאו כל כוחות צה"ל מלבנון.

**ענו על השאלות הבאות-**

**א. מדוע עוררה מלחמת לבנון מחלוקת קשה בחברה הישראלית?**

**ב. איזה תופעה התעוררה בעקבות המלחמה?**

**ג. האם תופעת הסרבנות עלולה להוות סכנה לדמוקרטיה?**

**מהי הזהות החינוכית שלי? איך מעבירים את זה הלאה?**

**מתודה 1: התבוננות**

החניכים יקבלו שלושה דפים שנראים כמו עמוד פרופיל כללי ברשת חברתית.

עליהם יהיה למלא שלושה גירסאות:

1. מי אני באמת?
2. איך האדם הקרוב אלי ביותר היה רוצה שיראה הדף שלי? (דוגמא: אני מביט דרך עיניה של אימי שהייתה שמחה לראות המון תמונות עם אחי הקטן.)
3. מי הייתי רוצה להיות? (דוגמא: החניך לא מנגן על גיטרה אבל ממש רוצה ללמוד.)

**מתודה 2: התבוננות, שיתוף**

מבקשים מכולם להוציא ארנקים/תיק. מחלקים את החניכים לזוגות. כל חניך מרוקן את הארנק/תיק לחלוטין ויבנה מעגל מכל החפצים שהיו בתיק. לאחר מכן כל אחד מתארח במעגל של בן זוגו ומקיימים דיון:

* מהו החפץ שהכי משך את תשומת לבי?
* דבר אחד שהיה חסר לי במעגל הוא...
* האם הייתי רוצה להוסיף משהו?
* האם הייתי רוצה לגרוע משהו?
* האם אתה מורכב מסך החפצים שלך?
* האם הפריטים מעידים על מי את/ה?
* האם חשוב שכמחנך תהיה לי זהות מגובשת?
* האם מי שאני זה מי שהילדים שלי שיהיו?
* מה למדתי עלייך?
* "אישיות לדוגמא" האם זה בכל מצב מתאים? ובכל זמן (24/7) ?
* מה תפקידי בלגבש את זהותם של החניכים שלי?
* איך עושים את זה? האם יש רק דרך אחת לעשות את זה?

**מתודה 3: שיתוף**

מתכנסים למליאה ומשתפים.

**"הנה אנשים מגולגלים בתוך נייר עיתון.."**

שאלה מרכזית: מה מעניין אותי ואיך אני מביא זאת לתפקידי כמרכז?

מהלך:

המרכזים יתפזרו בחדר ויתפסו פינה שקטה. כל מרכז ישב בישיבה מזרחית ומסביבו גליל קרטון. נסגור את המרכזים בתוך גלילי הקרטון והם יחלו בעבודה עצמית בהתאם להוראות. על גלילי הקרטון יציירו, יכתבו וידביקו את מחשבותיהם.

**חלק א'- שיר:** "הילד הזה הוא אני". נשמיע לחניכים את השיר "הילד הזה הוא אני". בסוף השיר יצטרכו המרכזים לכתוב כיצד היו מציגים את עצמם במשפט אחד, למי דומים במשפחה שלהם? מה לקחו מאמא? מה לקחו מאבא?

**חלק ב'- הזהות שלי, תעודה:** המרכזים יקבלו מעיין "תעודת זהות " למילוי. יהיה עליהם למלא אותה ולהדביק בתוך הקרטון שלהם. בתעודה שאלות כמו: דברים שכולם יודעים עליי?, דברים שרק אני יודע על עצמי?, מי החברים הכי טובים שלי? במה אני מאמין? ועוד..

**חלק ג'- זהות יהודית:** ניתן למרכזים קטע קריאה קצר של עמוס עוז המתייחס ליהודות ו"מיהו יהודי?". לאחר הקטע, נשאל מספר שאלות בנושא והמרכזים יצטרכו לענות עליהן.

**חלק ד'- ציור וביטוי עצמי:** נבקש מהמרכזים לחשוב על סיטואציה מסוימת שעיצבה את חייהם וזהותם. המרכזים יצטרכו לצייר או להביע בכל דרך אומנותית את אותה חוויה.

**חלק ה'- אקטואליה:** ניתן לכל מרכז עיתון ונבקש ממנו לגזור ולהדביק את הכתבה המעניינת אותו ביותר. עליו לכתוב ליד הכתבה מדוע היא זו המעניינת אותו לרלוונטית אליו.

**חלק ו'- שירת הסטיקר, עמדות פוליטיות:** נחלק למרכזים דף המלא בסיסמאות וסטיקרים פוליטיים. יהיה עליהם לבחור סיסמאות אשר מאמינים בהן, לגזור ולהדביק. בנוסף, יהיה עליהם לענות על שאלות בנוגע לעמדותיהם הפוליטיות.

**חלק ז'- שיתוף:** כעת נחבר בין כל שני קרטונים כך שכל מרכז יישב בזוג עם מרכז נוסף בתוך הקרטונים המשותפים. נבקש מכל מרכז לצייר בתוך הקרטון טבלה ובה עמודה אחת של "מה" ועמודה שניה של "איך". עליהם לדבר יחד על מילוי הטבלאות- כלומר, לדון במה מעניין את כל אחד ובאילו דרכים הוא מביא את מה שמעניין לשבט שלו? .

נסכם את היחידה בשיר איתו התחלנו, "הילד הזה הוא אני" ונשאל את המרכזים-

* איך הרגשתם בתוך הקרטון שלכם?
* האם למדו על עצמם דברים חדשים? האם למדו על בן הזוג איתו ישבו דברים חדשים?
* האם יצאו עם רעיונות חדשים בנושאים שונים ליישום בשבט?
* האם בחוויה היה אלמנט של חיפוש עצמי ואיך הרגישו בתהליך?

המסר- לא ניתן להפריד בין המרכז לבין תפקידו! דמותו של המרכז כאדם, תחומי העניין שלו, משפחתו ותחביביו הם שמניעים ומעצבים את עבודתו. על כן, עליו להביא מעצמו וממה שמעניין אותו לתוך השבט ולתוך השכב"ג.

**נספחים:**

תעודת זהות-

שם: גיל:

מין: מקום מגורים:

דברים שכולם יודעים עלי:

דברים שרק אני יודע על עצמי:

קבוצות שאני חלק מהן:

החברים הטובים שלי:

מה מעורר בי השראה?

מה גורם לי לחייך?

דברים שאני מאמין בהם (דת, פוליטיקה, עקרונות חברתיים):

עמוס עוז- קטע קריאה בנושא זהות יהודית:

**🕮 ע. עוז - ארץ מולדת**

בשם יהודי אני קורא למי שרואה עצמו יהודי וכן למי שנאלץ להיות יהודי. יהודי הוא אדם המודה ביהדותו. מודה אני בפני הרבים, הרי זה - בדרך כלל - יהודי מתוך בחירה. מודה בפני נפשו בלבד, הרי זה יהודי מתוקף גורלו. אינו מודה בשום קשר אל העם היהודי, לא ברבים ולא בסתר ייסוריו, אין הוא יהודי אף אם ההלכה רואה אותו כיהודי מפני שנולד לאם יהודיה. יהודי, לפי גירסה לא-הלכתית זו, הוא כל אדם הבוחר בשותפות-גורל עם יהודים אחרים או נדון לשותפות-גורל כזו.

ועוד: להיות יהודי, משמעו כמעט תמיד לקיים יחס נפשי אל עברם של היהודים. ויהי יחס של גאווה, או של מועקה, או של גאווה עם מועקה, ויהי בושה, ויהיה מרי, ויהי גאווה או געגועים.

ועוד: להיות יהודי, משמעו כמעט תמיד לקיים יחס אל ההווה היהודי: ויהי היחס הזה חרדה או ביטחון, ויהיה גאווה על הישגיהם של היהודים או בושה על מעלליהם או רצון להטות אותם מדרכם או צורך נפשי להיצמד אל דרכם.

ואחרון: להיות יהודי פירושו לחוש כי במקום שבו רודפים יהודי על היותו יהודי - מתכוונים אליך.

דת – חלוקה לפי הגדרה עצמית של חיבור ליהדות או לא:

1. האם את/ה מקיים/ת מצוות ושומר מסורת או לא, ולמה?
2. האם המשפחה שלך מגדירה את עצמה בכל הנוגע לדת ולמסורת כמוך?
3. מה המשמעות של המסורת היהודית עבורי?
4. האם אני מגדיר את המסורת היהודית כחלק מהזהות שלי?

עמדה פוליטית – ימין/שמאל

1. מהי העמדה הפוליטית שלי?
2. למה אני מצדד בדעה זו?
3. באיזה אופן אני מביא לידי ביטוי את עמדתי בחיי?
4. כיצד גיבשתי את הדעה הזו?
5. האם בני המשפחה שלי מחזיקה באותה עמדה פוליטית?
6. האם אני מגדיר את הדעות הפוליטיות שלי כחלק מהזהות שלי?